közölték volna megfigyeléseik és vizsgálódásaik eredményeit itt benn 

 a hazában, ha alkalmas magyar szakközlöny állott volna rendelke- 

 zésükre. 



Ennek a tényleg érzett és valósággal létező hiánynak pótlása 

 lebegett előttünk, a midőn minden jogos és méltányos kívánságnak 

 megfelelő magyar rovartani szaklapnak a megindítására vállalkoz- 

 tunk. A magyar rovarászok tanulmányainak és buvárlatainak gyors 

 közzétételére módot és alkalmat nyújtani, a legelső feladat, a melyet 

 szolgálni és előmozdítani e lapok hivatva lesznek. Közleményeink 

 nem fognak csupán csak a szorosabb értelemben vett rovarokra 

 szorítkozni, hanem ki fognak terjedni a többi ízelt-lábu állatra, a 

 pókok, százlábúak és rákok osztályára is. 



Hozni fogunk "ezek köréből legelőször is eredeti megfi- 

 gyeléseken és önálló vizsgálatokon alapuló czik- 

 keket és kisebb értekezéseket, s egy franczia mellékletben 

 gondoskodni fogunk, hogy azoknak a tudományra nézve új vagy 

 érdekesebb adatai a külföld szakemberei előtt is érthetők legyenek. 



Második és nem kevésbbó fontos feladatunkat fogja képezni 

 a rovartani ismeretek terjesztése és népszerűsí- 

 tése. Kisebb-nagyobb czikkekben ismertetni fogjuk az ízelt-lábu 

 állatok nagy seregének hol egyik-másik csoportját, hol valamelyik 

 érdekesebb tagját. Útmutatásokat fogunk közölni azok megfigye- 

 lésének, gyűjtésének és kikészítésének különféle módjairól. 



Gyűjteni fogjuk a népies rovar neveket is, hogy a 

 népnyelv adatai alapján majd a magyar tudományos műnyelvet, a 

 terminológiát és nomenclaturá t valahára tisztázni és megállapítani 

 lehessen. 



Különös figyelmet fogunk fordítani továbbá a biológiai vi- 

 szonyok tanulmányozására, s e tekintetben gondoskodásunknak leg- 

 kiválóbb tárgyát a hasznos és káros rovarok fogják képezni. 



Ismeretes dolog, hogy hazánk első sorban ős-termelő ország, 

 és hogy népünk boldogulása a föld termésének mennyiségével és 

 minőségével elválaszthatatlanul összefügg. A kártékony rova- 

 rok, melyek termésünket és vagyonunkat mezőn és erdőn, kertben 

 és szőlőben, szobában és pajtában minden lépten-nyomon fenyegetik, 

 károsítják és nem ritkán tönkre is teszik, ennélfogva mi nálunk 

 kétszeresen fontosak. Hogy termékeinket ezeknek az apró, de tö- 

 mérdekségük miatt annál veszedelmesebb ellenségeknek támadásaitól 

 sikeresen megóvhassuk és megvédelmezhessük, ismernünk kell min- 

 denek előtt magukat az ellenségeket, valamint azok életmódja- 



